b'\n_START_ARTICLE_\nKsenodiagnoza\n_START_PARAGRAPH_\nKsenodiagn\xc3\xb3za (gr\xc5\xa1ko \xce\xbe\xce\xad\xce\xbd\xce\xbf\xcf\x82: ks\xc3\xa9nos \xe2\x80\x93 tuj, tujec) je posredna diagnoza nalezljive bolezni, ki temelji na hranjenju laboratorijsko gojenega neoku\xc5\xbeenega gostitelja na \xc4\x8dloveku s sumom na to bolezen in kasnej\xc5\xa1i mikroskopski preiskavi \xc4\x8drevesne vsebine gostitelja na mikrobne povzro\xc4\x8ditelje. Najpogosteje se jo uporablja pri ugotavljanju ju\xc5\xbenoameri\xc5\xa1ke tripanosomoze ali bolezni \xc5\xa1agas, ki jo povzro\xc4\x8da krvni zajedavec Tripanosoma cruzi; pri tem se na \xc4\x8dloveku hranijo neoku\xc5\xbeene roparske stenice (npr. Triatoma infestans). Ksenodiagnozo se redkeje uporablja za ugotavljanje drugih nalezljivih bolezni, kot je lymska borelioza.'